**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „Klimatui draugiškas judumas Lietuvos–Lenkijos pasienyje”**

2021 m. gegužės 14 d. Nr. 34-787

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 22 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2023 metų strateginio veiklos plano, patvirtinto Lazdijų rajono savivaldybės tarybos 2021 m. vasario 12 d. sprendimu Nr. 5TS-638 „Dėl Lazdijų rajono savivaldybės 2021–2023 metų strateginio veiklos plano patvirtinimo“, II strateginio tikslo „Gerinti ir plėtoti patrauklią gyvenamąją aplinką“ 3 tikslo „Sukurti ir išsaugoti subalansuotą ir sveiką aplinką savivaldybės teritorijoje“ 3.1 uždaviniu „Įgyvendinti aplinkos apsaugos priemones bei vykdyti savivaldybės aplinkos monitoringą“, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, 1.4 tikslo „Plėtoti viešąją infrastruktūrą ir gyvenamąją aplinką“ 1.4.2 uždavinio „Inžinerinės infrastruktūros modernizavimas ir plėtra“ 1.4.2.1 priemone „Energiją tausojančios apšvietimo sistemos gyvenamosiose vietovėse diegimas“ ir 2.2 tikslo „Kurti vieningą ir modernią susiekimo sistemą“ 2.2.1 uždavinio „Užtikrinti efektyvų perėjimą prie klimatui draugiškų transporto priemonių bei įgyvendinti modernius, netradicinius pavežėjimo būdus“ 2.2.1.2 priemone „Dviračių takų infrastruktūros gyventojų susisiekimui gerinti sukūrimas“, Lazdijų rajono savivaldybės taryba n u s p r e n d ž i a:

1. Pritarti Lazdijų rajono savivaldybės administracijos projektui „Klimatui draugiškas judumas Lietuvos–Lenkijos pasienyje (angl. Climate-friendly mobility in Lithuania-Poland cross border)“. Lazdijų rajono savivaldybei tenkanti investicijų dalis – 60 000 Eur.
2. Užtikrinti projekto įgyvendinimą ir papildomas lėšas, jeigu tokių reikės, skirti atskiru tarybos sprendimu.
3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ieva Stalevičiūtė, mob. 8 616 09494

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO PROJEKTUI „Klimatui draugiškas judumas Lietuvos–Lenkijos pasienyje”**

**AIŠKINAMASIS RAŠTAS**

2021-05-10

Lazdijų rajono savivaldybės tarybos sprendimo „Dėl pritarimo projektui „Klimatui draugiškas judumas Lietuvos–Lenkijos pasienyje” projektas parengtas vadovaujantis Lietuvos Respublikos vietos savivaldos įstatymo 6 straipsnio 22 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2023 metų strateginio veiklos plano, patvirtinto Lazdijų rajono savivaldybės tarybos 2021 m. vasario 12 d. sprendimu Nr. 5TS-638 „Dėl Lazdijų rajono savivaldybės 2021–2023 metų strateginio veiklos plano patvirtinimo“, II strateginio tikslo „Gerinti ir plėtoti patrauklią gyvenamąją aplinką“ 3 tikslo „Sukurti ir išsaugoti subalansuotą ir sveiką aplinką savivaldybės teritorijoje“ 3.1 uždaviniu „Įgyvendinti aplinkos apsaugos priemones bei vykdyti savivaldybės aplinkos monitoringą“, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, 1.4 tikslo „Plėtoti viešąją infrastruktūrą ir gyvenamąją aplinką, 1.4.2 uždavinio „Inžinerinės infrastruktūros modernizavimas ir plėtra“ 1.4.2.1 priemone „Energiją tausojančios apšvietimo sistemos gyvenamosiose vietovėse diegimas“ ir 2.2 tikslo „Kurti vieningą ir modernią susiekimo sistemą“ 2.2.1 uždavinio „Užtikrinti efektyvų perėjimą prie klimatui draugiškų transporto priemonių bei įgyvendinti modernius, netradicinius pavežėjimo būdus“ 2.2.1.2 priemone „Dviračių takų infrastruktūros gyventojų susisiekimui gerinti sukūrimas“.

Sprendimo tikslas – pritarti Lazdijų rajono savivaldybės administracijos projektui „Klimatui draugiškas judumas Lietuvos–Lenkijos pasienyje (angl. Climate-friendly mobility in Lithuania-Poland cross border)“. Lazdijų rajono savivaldybei tenkanti investicijų dalis – 60 000 Eur.

Projekto metu planuojama sukurti investicinio projekto studiją infrastruktūros tinklui, skatinančiam darnų judumą Lazdijų rajone, mažinant elektros energijos suvartojimą ir siekiant sumažinti aplinkos taršą:

* 1. Išplėsti Lazdijų rajono savivaldybės gatvių apšvietimo infrastruktūrą pasitelkiant atsinaujinančius energijos išteklius.
  2. Išplėsti dviračių takų tinklą skatinant darnų judumą rajone ir siekiant sumažinti aplinkos taršą.
  3. Įrengti dviračių takų apšvietimo tinklą pasitelkiant atsinaujinančius energijos išteklius.
  4. Įrengti baidarių takų apšvietimo tinklą pasitelkiant atsinaujinančius energijos išteklius.
  5. Įrengti išmaniąsias stoteles dviračių takuose.
  6. Įrengti išmaniąsias prekybos vietas Lazdijų rajone.

Papildomų savivaldybės biudžeto lėšų poreikis neplanuojamas. Preliminari projekto pradžia 2021 m. rugpjūčio mėnuo.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Ieva Stalevičiūtė.

Strateginio planavimo ir

investicinių projektų valdymo skyriaus vyriausioji specialistė Ieva Stalevičiūtė